E brezhoneg e vez komzet, bremañ gant e dad kaer. Hag e faot dezhañ mont pelloc'h c'hoazh. Lakaet en deus e añv da vont da heuliañ kentelioù Stummdi ar bloaz a zeu. « Ret eo din kompren gwelloc'h penaos e vez komzet, soñjet, ha gwelet an traoù gant ar Vretoned. Ur skouer evit Afrika eo ar pezh a vez graet e Breizh. Degadoù a yezhoù a vez kavet en Afrika, met n'eus den ebet o tifenn anezho. Emaint o vervel tamm ha tamm. Dilezet e vezont gant ar radio hag an tele. Muioc'h mui e vez klevet saozneg, spagnoleg pe galleg. « Dominet » eo ar yezhoù all. Ha ne greder ket komz diwar ar c'holonialism en Afrika ».